

 **ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 – Ενημερωτικό σημείωμα προγράμματος**

**Σας ενημερώνουμε ότι από τη Δευτέρα 4/7/2022 έως την Παρασκευή 8/7/2022, στις 13:00 και στις 14:30, το πρόγραμμα στην ΕΡΤ2 έχει ως εξής:**

**ΔΕΥΤΕΡΑ 4/7/2022**

**--------------------------**

**13:00 ΕΛΛΗΝΙΚΗ ΤΑΙΝΙΑ Κ W live streaming**

**«Ερωτικά παιχνίδια»**

**Κωμωδία, παραγωγής 1960.**

**Σκηνοθεσία:** Γιώργος Θεοδοσιάδης

**Σενάριο:** Ναπολέων Ελευθερίου

**Φωτογραφία:** Νίκος Μήλας

**Μουσική:** Γιώργος Μητσάκης

**Τραγούδι:** Πόπη Πόλλυ, Τρίο Τέμπο

**Παίζουν:** Λάμπρος Κωνσταντάρας, Γιώργος Πάντζας, Μίρκα Καλατζοπούλου, Γιάννης Γκιωνάκης, Αλέκα Στρατηγού, Θανάσης Βέγγος, Νίκος Παπαναστασίου, Γιώργος Μπέλλος, Μιρέλλα Τσάρου, Όλγα Τουρνάκη, Τίτα Καλλιγεράκη, Μαρίνα Πεφάνη, Ζαννίνο

**Διάρκεια:** 87΄

**Υπόθεση:** Ο ανοιχτόκαρδος Μάνος αντιμετωπίζει με ειρωνική συγκατάβαση τις παραξενιές της κόρης του Τζένης, η οποία βρίσκει τα αγόρια της ηλικίας της ανώριμα και σαχλά.

Η κατάσταση περιπλέκεται μόλις η κοπέλα γνωρίζει τον Αλέκο, έναν συνομήλικό της που μεταμφιέζεται σε γοητευτικό σαραντάρη για να τη συγκινήσει.

Όταν το κατορθώνει, συνειδητοποιεί ότι πρέπει να εξοβελίσει τον ψεύτικο εαυτό του και να την ξανακερδίσει ως εικοσιπεντάρης.

|  |  |
| --- | --- |
| ΠΑΙΔΙΚΑ-NEANIKA  | **WEBTV GR** **ERTflix**  |

**14:30**  |  **Η ΚΑΛΥΤΕΡΗ ΤΟΥΡΤΑ ΚΕΡΔΙΖΕΙ  (E)**  

*(BEST CAKE WINS)*

**Παιδική σειρά ντοκιμαντέρ, συμπαραγωγής ΗΠΑ-Καναδά 2019.**

Κάθε παιδί αξίζει την τέλεια τούρτα. Και σε αυτή την εκπομπή μπορεί να την έχει. Αρκεί να ξεδιπλώσει τη φαντασία του χωρίς όρια, να αποτυπώσει την τούρτα στο χαρτί και να δώσει το σχέδιό του σε δύο κορυφαίους ζαχαροπλάστες.

Εκείνοι, με τη σειρά τους, πρέπει να βάλουν όλη τους την τέχνη για να δημιουργήσουν την πιο περίτεχνη, την πιο εντυπωσιακή αλλά κυρίως την πιο γευστική τούρτα για το πιο απαιτητικό κοινό: μικρά παιδιά με μεγαλόπνοα σχέδια, γιατί μόνο μία θα είναι η τούρτα που θα κερδίσει.

**Eπεισόδιο** **1ο:** **«Τριπλή τερατοαπειλή»**

**---------------------------**

**ΤΡΙΤΗ 5/7/2022**

**--------------------------**

**13:00 ΕΛΛΗΝΙΚΗ ΤΑΙΝΙΑ Κ W live streaming**

 **«Ο κόσμος τρελάθηκε»**

**Κωμωδία, παραγωγής 1967.**

**Σκηνοθεσία:** Ερρίκος Θαλασσινός

**Σενάριο:** Ερρίκος Θαλασσινός, Γιώργος Λαζαρίδης

**Μουσική:** Ηρακλής Θεοφανίδης

**Διεύθυνση φωτογραφίας:** Γρηγόρης Δανάλης

**Παίζουν:** Ντίνος Ηλιόπουλος, Λίλιαν Μηνιάτη, Αλέκος Τζανετάκος, Κώστας Ρηγόπουλος, Σωτήρης Μουστάκας, Γιώργος Μιχαλακόπουλος, Γιώργος Μοσχίδης, Νίκος Φέρμας, Τάκης Μηλιάδης, Μαρία Μπονέλου, Μπάμπης Ανθόπουλος, Απόστολος Σουγκλάκος, Νίκος Νεογένης, Δημήτρης Καρυστινός

**Διάρκεια:** 87΄

**Υπόθεση:** Η όμορφη Καίτη, υπάλληλος του οίκου μόδας Πάτροκλου, είναι αρραβωνιασμένη με τον δικηγόρο Λυκούργο Καρανικολαρέα, αλλά αυτός φλερτάρει ασύστολα με άλλες γυναίκες, παρά τους όρκους πίστης και αφοσίωσης που της έχει δώσει.

Για να πάρει το αίμα της πίσω και να του δώσει ένα γερό μάθημα, αρχίζει να φλερτάρει με πέντε άντρες συγχρόνως: τον συνεταίρο του Λυκούργου, τον Διονύση, τον λογιστή του Πάτροκλου, τον Πυθαγόρα, έναν γιεγιέ που μένει πάνω από το δικό της διαμέρισμα, ονόματι Ρένο Δυναμίτη, τον ψάλτη εξάδελφο του Πάτροκλου, τον Ιάκωβο, και τον διευθυντή μιας σχολής παλαιστών, τον Ηρακλή Καραμασίστα.

Όμως, την ημέρα της ονομαστικής της εορτής, όταν πρέπει επιτέλους να αποφασίσει με ποιον απ’ όλους θα παντρευτεί, εκείνη το σκάει με τη φίλη της για τη Θεσσαλονίκη, όπου και την ακολουθούν όλοι οι μνηστήρες. Περίπου στη μέση της διαδρομής, η κοπέλα αποφασίζει ότι ο Λυκούργος είναι τελικά ο καλός της.

Άρα, ο Λυκούργος πρέπει τώρα να ξεφορτωθεί τους πέντε αντίζηλούς του.

|  |  |
| --- | --- |
| ΠΑΙΔΙΚΑ-NEANIKA  | **WEBTV GR** **ERTflix**  |

**14:30**  |  **Η ΚΑΛΥΤΕΡΗ ΤΟΥΡΤΑ ΚΕΡΔΙΖΕΙ  (E)**  

*(BEST CAKE WINS)*

**Παιδική σειρά ντοκιμαντέρ, συμπαραγωγής ΗΠΑ-Καναδά 2019.**

**Eπεισόδιο** **2ο:** **«Πράσινο όνειρο σε στρώσεις»**

**---------------------------**

**ΤΕΤΑΡΤΗ 6/7/2022**

**--------------------------**

**13:00 ΕΛΛΗΝΙΚΗ ΤΑΙΝΙΑ Κ W live streaming**

**«Αριστοτέλης ο επιπόλαιος»**

**Κωμωδία, παραγωγής 1970.**

**Σκηνοθεσία:**Γιώργος Πετρίδης

**Σενάριο:** Ναπολέων Ελευθερίου

**Διεύθυνση φωτογραφίας:** Παύλος Φιλίππου

**Μουσική:**Βαγγέλης Πιτσιλαδής

**Παίζουν:** Νίκος Σταυρίδης, Μίμης Φωτόπουλος, Κατερίνα Γιουλάκη, Σόφη Ζαννίνου, Μαρίνα Παυλίδου, Βάνα Λεκαράκου, Βασίλης Μαλούχος, Ρένα Πασχαλίδου, Ερρίκος Κονταρίνης, Μάκης Δεμίρης, Μπάμπης Ανθόπουλος, Ντέπη Γεωργίου, Δήμητρα Νομικού, Μανώλης Δεστούνης, Στάθης Χατζηπαυλής, Γιάννης Μπουρνέλης, Πάνος Νικολακόπουλος

**Διάρκεια**: 93'

**Υπόθεση:** Ένας εργοστασιάρχης ζυμαρικών με δύο αποτυχημένους γάμους, ο Αριστοτέλης Κολοκυθάς, είναι τώρα τρελός και παλαβός με μια λαϊκή τραγουδίστρια, τη Μιρέλλα, και για χάρη της σκορπάει αφειδώς τα λεφτά της επιχείρησής του, παρά τις φιλότιμες προσπάθειες του συνεταίρου του Ορέστη Μπαρμπούτσογλου να τον συγκρατήσει και να τον συνετίσει.

Όταν η επιχείρηση τελικά χρεοκοπεί, ο ήρωας σκέφτεται να φύγει στο Κονγκό και να δουλέψει μαζί με τον δίδυμο αδελφό του, τον Βαγγέλη. Όλα όμως αλλάζουν ξαφνικά, καθώς ο Βαγγέλης έρχεται στην Αθήνα.

Ο Βαγγέλης παίρνει την όλη κατάσταση στα χέρια του, επαναφέρει στην τάξη τον Αριστοτέλη και επιστρέφει στο Κονγκό, ακολουθούμενος από το τρόπαιό του που είναι η Μιρέλλα.

|  |  |
| --- | --- |
| ΠΑΙΔΙΚΑ-NEANIKA  | **WEBTV GR** **ERTflix**  |

**14:30**  |  **Η ΚΑΛΥΤΕΡΗ ΤΟΥΡΤΑ ΚΕΡΔΙΖΕΙ  (E)**  

*(BEST CAKE WINS)*

**Παιδική σειρά ντοκιμαντέρ, συμπαραγωγής ΗΠΑ-Καναδά 2019.**

**Eπεισόδιο** **3ο:** **«Τρελός χρωματιστός μονόκερος»**

**---------------------------**

**ΠΕΜΠΤΗ 7/7/2022**

**--------------------------**

**13:00 ΕΛΛΗΝΙΚΗ ΤΑΙΝΙΑ Κ W live streaming**

**«Ο γυναικάς»**

**Κωμωδία, παραγωγής 1957.**

**Σκηνοθεσία:** Νίκος Τσιφόρος

**Σενάριο:** Πολύβιος Βασιλειάδης, Νίκος Τσιφόρος

**Διεύθυνση φωτογραφίας:** Γρηγόρης Δανάλης

**Μουσική:** Μιχάλης Σουγιούλ

**Τραγούδι:** Μπέμπα Κυριακίδου

**Παίζουν:** Χρήστος Ευθυμίου, Βύρων Πάλλης, Σμάρω Στεφανίδου, Σμαρούλα Γιούλη, Ζωή Φυτούση, Μπέμπα Κυριακίδου, Νίκος Ματθαίος, Λαυρέντης Διανέλλος, Γιάννης Σπαρίδης, Τάκης Χριστοφορίδης, Ράλλης Αγγελίδης, Τάκης Νατσούλης, Διονυσία Ρώη

**Διάρκεια:** 87΄

**Υπόθεση:** Ο Πασχάλης Ζουμπουλός, ένας κατά τα άλλα αξιοπρεπής οικογενειάρχης και διευθυντής του οίκου Φραμπαλάς & Σία που ανήκει στη σύζυγό του Κορίνα, είναι ένας αδιόρθωτος γυναικοθήρας που ερωτοτροπεί με τη Λόλα, τραγουδίστρια σε νυχτερινό κέντρο. Ο βοηθός του Αρίστος τον καλύπτει όσο μπορεί, αλλά κάποια μέρα βρίσκεται ο ίδιος στο εδώλιο, επειδή ο Πασχάλης τσίμπησε μια γυναίκα στον δρόμο. Στο δικαστήριο, όπου και καταδικάζεται βέβαια, γνωρίζει την Άλκη, μια φτωχή αλλά καλοκαμωμένη κοπέλα που έχει απόλυτη ανάγκη χρημάτων, και η οποία με τον τρόπο της υποχρεώνει τον Πασχάλη να την προσλάβει ως γραμματέα του. Όταν ο Πασχάλης φλερτάρει την Άλκη, αυτή εγκαταλείπει αμέσως τη δουλειά της και ο Αρίστος, απαυδισμένος από τα καμώματα του αφεντικού του, παραιτείται. Όλως τυχαίως, η Κορίνα μαθαίνει τα καθέκαστα, καθώς και ότι ο σύζυγός της θα προεδρεύσει σε μια επιτροπή καλλιστείων, όπου θα πάρει μέρος και η τραγουδίστρια. Κινητοποιείται άμεσα και δηλώνει συμμετοχή, ενώ παράλληλα φροντίζει ώστε οι γυναίκες των υπόλοιπων μελών της επιτροπής να βρίσκονται ανάμεσα στους θεατές. Όταν όλα πια έχουν βγει στη φόρα, οι στυλοβάτες της κοινωνικής ηθικής καταρρέουν, με πρώτο και καλύτερο τον Πασχάλη, ο οποίος αναγκάζεται να κλειστεί σπίτι του, ενώ τη θέση του στην εταιρεία παίρνει ο συνετός Αρίστος που έχει ερωτευτεί την Άλκη και σκοπεύει να την παντρευτεί το συντομότερο.

|  |  |
| --- | --- |
| ΠΑΙΔΙΚΑ-NEANIKA  | **WEBTV GR** **ERTflix**  |

**14:30**  |  **Η ΚΑΛΥΤΕΡΗ ΤΟΥΡΤΑ ΚΕΡΔΙΖΕΙ  (E)**  

*(BEST CAKE WINS)*

**Παιδική σειρά ντοκιμαντέρ, συμπαραγωγής ΗΠΑ-Καναδά 2019.**

**Eπεισόδιο** **4ο:** **«Νεραϊδότουρτα»**

**---------------------------**

**ΠΑΡΑΣΚΕΥΗ 8/7/2022**

**--------------------------**

**13:00 ΕΛΛΗΝΙΚΗ ΤΑΙΝΙΑ Κ W live streaming**

**«Εκατό χιλιάδες λίρες»**

**Κωμωδία, παραγωγής 1948.**

**Σκηνοθεσία:** Αλέκος Λειβαδίτης

**Σενάριο:** Νίκος Τσιφόρος

**Διεύθυνση φωτογραφίας:** Πρόδρομος Μεραβίδης

**Μουσική:** Μενέλαος Θεοφανίδης

**Παίζουν:** Μίμης Φωτόπουλος, Ντίνος Ηλιόπουλος, Καίτη Πάνου, Αλέκος Λειβαδίτης, Γιώργος Δαμασιώτης, Τζένη Σταυροπούλου, Φίλιος Φιλιππίδης, Γιάννης Ιωαννίδης, Ανδρέας Μιτάκης, Σούλα Εμμανουήλ, Τάντα Βάλιτς, Γιώργος Δελένδας, Κατερίνα Ζάχου, Κώστας Στράντζαλης, Κατερίνα Ρουμελιώτου, Αντώνης Ρόκκος, Καίτη Κοκκίνου, Μαριάννα Άννινου, Ρούλα Μαυρομιχάλη, Γιάννης Κρανιωτάκης, Χριστίνα Φιντικάκη, Σούζη Καλπίδου κ.ά.

**Διάρκεια:** 74΄

**Υπόθεση:** Η κόρη ενός ομογενή της Αυστραλίας, η Παγώνα ή άλλως Πέγκι, μετά τον θάνατο του πατέρα της έρχεται να μείνει στο σπίτι του θείου της, του Διονύση Κατιφέ, στον οποίο ο αδελφός του ανέθεσε τη διαχείριση της περιουσίας του που είναι εκατό χιλιάδες λίρες, μέχρι να παντρευτεί η κόρη του.

Ο Διονύσης, με απώτερο σκοπό να καρπωθεί την κληρονομιά της ανιψιάς του, προτείνει στον συνέταιρό του Φρίξο να την παντρευτεί. Τα ίδια σχέδια κάνει κι ένας ξεπεσμένος καθηγητής της Γεωλογίας, ο Κλεομένης, με τη βοήθεια ενός υπαλλήλου τού Διονύση, του Χρόνη. Η Πέγκι, όμως, επινοεί μια ψεύτικη χρεοκοπία, για να δει ποιος από τους επίδοξους μνηστήρες θέλει την ίδια και όχι τα λεφτά της.

|  |  |
| --- | --- |
| ΠΑΙΔΙΚΑ-NEANIKA  | **WEBTV GR** **ERTflix**  |

**14:30**  |  **Η ΚΑΛΥΤΕΡΗ ΤΟΥΡΤΑ ΚΕΡΔΙΖΕΙ  (E)**  

*(BEST CAKE WINS)*

**Παιδική σειρά ντοκιμαντέρ, συμπαραγωγής ΗΠΑ-Καναδά 2019.**

**Eπεισόδιο** **5ο:** **«Μεσαιωνικό οικόσημο»**

**---------------------------**